Vroue Landbouvereniging van Kaapland | Vredendal VLV reik uit na senior burgers in die gemeenskap
Vredendal VLV reik uit na senior burgers in die gemeenskap Home>News >Vredendal VLV reik uit na senior burgers in die gemeenskap	Vredendal VLV reik uit na senior burgers in die gemeenskap
Ds. Anton Verwey, plaaslike leraar van die Moedergemeente, het die oggend geopen. Wat God doen is groot. Hoe ontsettend lief en goed is God nie, al het ons ‘n gryse ouderdom bereik. Hy sorg elke dag vir ons gesondheid en lewenskragte. Watter voorreg is dit nie om so heerlik saam te kan kuier en al die voorregte te kan geniet nie?
Daarna het Philip Verwey, begelei deur sy moeder op die klavier, ons verras met sy blokfluit spel. Volgende aan die beurt was Gideon Basson ‘n leerling van die Hoërskool Vredendal, wat ons laat skaterlag het met sy prosa “Elizabeth”.
Laastens het die Moemfie Kleuterskool vir ons 2 kort uittreksels uit hul komende skoolkonsert “Die Towenaar van Oz” gelewer. Daar is ook tydens die vergadering sagte speelgoed aan Me Ina van Rhyn van die Olifantsrivier Vereniging vir Liggaamlik Gestremdes oorhandig. Dit is deel van ons VLV projek.
Die oggend is afgesluit met ‘n heerlike kuier van eetgoed en tee. Dankie aan elkeen wat die oggend so spesiaal vir elke senior burger gemaak het.
Jy beleef ‘n volmaakte dag wanneer jy so ‘n groot weldaad aan ‘n ander bewys, dat hy nooit in staat sal wees om jou terug te betaal nie.
Berig deur Carien Nieuwoudt.
Post a comment Cancel Reply	Please enter an answer in digits:14 + 11 = Notify me of follow-up comments by email. Notify me of new posts by email.	Vir Huis en Haard	Die Embleem	VLVK se leuse is "Vir huis en haard/ For hearth and home".